**«Қазақстанның депозиттерге кепілдік беру қоры» АҚ Директорлар кеңесінің 2023 жылғы 25 тамыздағы № 25 хаттамасы негізіндегі шешімімен бекітілген**

**Жеке тұлғалардың ұлттық және шетел валюталарында**

**жаңадан тартылған салымдары бойынша**

**сыйақы мөлшерлемелерінің шекті мөлшерлерін**

**анықтау және белгілеу әдістемесі**

*(10.05.2024 ж. жағдай бойынша өзгерістермен және толықтырулармен)*

Жеке тұлғалардың ұлттық және шетел валюталарында жаңадан тартылған салымдары бойынша сыйақы мөлшерлемелерінің шекті мөлшерлерін анықтау және белгілеу әдістемесі (бұдан әрі - Әдістеме) депозиттерге міндетті кепілдік беру жүйесіне қатысушы банктердің жеке тұлғалардың ұлттық және шетел валюталарындағы жаңадан тартылған салымдары бойынша «Қазақстанның депозиттерге кепілдік беру қоры» АҚ-тың (бұдан әрі - Қор) шекті сыйақы мөлшерлемелерін анықтау және белгілеу тәртібін айқындайды.

1. **Негізгі ұғымдар**
2. Әдістемеде мынадай негізгі ұғымдар пайдаланылады:
3. базалық мөлшерлеме – Қазақстан Республикасының Ұлттық Банкі белгілеген, және сыйақы мөлшерлемелерінің шекті мөлшерін анықтау және белгілеу сәтіне дейін қолданыста болған мөлшерлеме;
4. банк – депозиттерге міндетті кепілдік беру жүйесіне қатысушы екінші деңгейдегі банк;
5. жаңадан тартылған салым – жарналардың мөлшерін анықтау және төлеу тәртібін (бұдан әрі - Қағидалар) реттейтін, Қордың ішкі нормативтік құжатына сәйкес айқындалған салым;
6. кезең ішінде есептелген сыйақы – кезең ішінде нақты есептелген сыйақы, оның ішінде капиталдандырылған сыйақы;
7. жылдық тиімді сыйақы мөлшерлемесі (ЖТСМ) – Қағидаларға сәйкес есептелген, жеке тұлғалардың салымдары бойынша шынайы, жылдық, тиімді, салыстырмалы түрде есептелетін сыйақы мөлшерлемесі (нақты құны);
8. мерзімділік талаптарына сәйкес келмейтін салым (бұдан әрі – мерзімсіз салым) – талап етілмелі салымдарды қоспағанда, мерзімінен бұрын алынғаны үшін оған салынатын айыппұл Әдістеменің 6-тармағында белгіленген айыппұлдан төмен болатын немесе айыппұл салынбайтын салым;
9. мерзімділік талаптарына сәйкес келетін салым (бұдан әрі – мерзімді салым) – банк салымы шартының талаптары бойынша Әдістеменің 6-тармағының талаптарына сәйкес, мерзімінен бұрын алынғаны үшін айыппұл салу көзделген салым, оның ішінде жинақ салым;
10. шекті сыйақы мөлшерлемесі – Қағидаларда көзделген тәртіпке сәйкес банктің міндетті күнтізбелік жарнасының мөлшерін анықтау мақсатында жеке тұлғалардың жаңадан тартылған салымдары бойынша Әдістемеге сәйкес анықталатын және белгіленетін жылдық тиімді сыйақы мөлшерлемесінің максималды мөлшері;
11. капиталдануы жақсыдан төменірек банк – Қағидаларға сәйкес, есепті кезеңде D немесе E тобына белгіленген банк, не болмаса Қағидалардың 21-тармағына сәйкес есепті кезеңде жалпы 70 балдан кем балл жинаған банк;
12. жақсы капиталдандырылған банк – Қағидаларға сәйкес A, B немесе C жіктеу тобына белгіленген банк және Қағидалардың 21-тармағына сәйкес жалпы 70 балдан кем емес балл жинаған банк;
13. толықтыру құқығы – салымшыға банк салымы шартын жасасқаннан кейін оған осы шарттың салымға қосымша жарна енгізуіне мүмкіндік беретін талаптары;
14. максималды мөлшерлемелер медианасы – есепті айдың 1-нен 20-на (қоса алғанда) дейінгі кезеңде Әдістеменің 3 және 4 тармақтарында белгіленген салымдардың түрі мен мерзіміне қарай, жақсы капиталдандырылған банктердің барлық жаңадан тартқан мерзімді салымдары бойынша максималды ЖТСМ арасындағы медиана;
15. нақты белгіленген сыйақы мөлшерлемесі – банк салымы шартында көзделгеніндей, мөлшері салымның мерзімі барысында төмендетілмейтін сыйақы мөлшерлемесі;
16. құбылмалы пайыздық мөлшерлеме – мөлшері банк салымы шартында көзделген талаптарға сәйкес өзгеретін сыйақы мөлшерлемесі.

**2. Пайыздық мөлшерлемесі тиянақталған, ұлттық және шетел валюталарындағы салымдар бойынша шекті сыйақы мөлшерлемелерін анықтау тәртібі**

1. Пайыздық мөлшерлемесі тиянақталған, ұлттық және шетел валюталарындағы салымдар бойынша шекті сыйақы мөлшерлемелері тек капиталдануы жақсыдан төменірек банктер үшін белгіленеді.

Шетел валютасындағы салымдар бойынша шекті сыйақы мөлшерлемелері барлық банктер үшін белгіленеді.

3. Пайыздық мөлшерлемесі нақты белгіленген салымдар бойынша шекті сыйақы мөлшерлемелерін анықтау мақсатында ұлттық және шетел валюталарындағы салымдар мына түрлерге бөлінеді:

1) мерзімсіз салымдар;

2) мерзімді салымдар, өз кезегінде мына түрлерге бөлінеді:

мерзімді салымдар, оның шарт талаптары бойынша салымшыға толықтыру құқығы берілмейді (бұдан әрі – толықтыру құқығы жоқ мерзімді салымдар);

мерзімді салымдар, оның шарт талаптары бойынша салымшыға толықтыру құқығы беріледі (бұдан әрі – толықтыру құқығы бар мерзімді салымдар).

4. Ұлттық валютадағы мерзімді салымдар бойынша шекті сыйақы мөлшерлемелері мерзіміне қарай мына топтарға бөлінеді:

1 ай – соңғы күнін қоса санағанда мерзімі 1 айға дейінгі салымдар;

6 ай – соңғы күнін қоса санағанда мерзімі 1 айдан 6 айға дейінгі салымдар;

12 ай – соңғы күнін қоса санағанда мерзімі 6 айдан 12 айға дейінгі салымдар;

24 ай – соңғы күнін қоса санағанда мерзімі 12 айдан 24 айға дейінгі салымдар;

24 айдан жоғары – мерзімі 24 айдан асатын салымдар.

Мерзімі күндермен есептелетін салымдар 30 күнге тең болатын айлық мәнге келтіріледі (бір жыл ішіндегі күндер саны 360 күнге сәйкес келеді).

5. Шетел валютасындағы мерзімді салымдар бойынша шекті сыйақы мөлшерлемелері мерзіміне қарай мына топтарға бөлінеді:

мерзімі 12 айға дейінгі салымдар;

мерзімі 12 айлық және одан да жоғары салымдар.

6. Егер салым мерзімінен бұрын толық немесе ішінара алынатын болса және сол үшін салынатын айыппұл мына төмендегі мәндердің ең болмағанда біреуінен асатын болса, мұндай салым мерзімді салымға жатады:

1) мерзімінен бұрын алу сәтіне қарай есептелген сыйақының 50%-ы;

2) мерзімінен бұрын алу күніне дейін күнтізбелік 90 күн үшін есептелген сыйақы;

3) банк салымы шартына сәйкес мерзімінен бұрын алу сәтінен бастап, салымның мерзімі аяқталғанға дейін есептелуі тиіс болжалды сыйақының 50%-ы;

4) банк салымы шартында көзделген мөлшерлеменің 50%-ына тең мөлшерлеме бойынша сыйақыны қайта есептеу сомасына баламалы мөлшерде сәйкес келетін сыйақыдан айырылу.

Егер салым толығымен алынатын болса, айыппұл салымның бүкіл сомасына, ал егер жартылай алынатын болса, сол алынатын сомаға қолданылады.

*Мерзімді салымдар бойынша айыппұл есептеудің шартты мысалдары Әдістемеге 1-Қосымшада келтірілген және олар түпкілікті болып табылмайды.*

**3. Пайыздық мөлшерлемесі тиянақталған, ұлттық валютадағы салымдар бойынша шекті сыйақы мөлшерлемелерін есептеу тәртібі**

7. Қор мерзімсіз салымдар бойынша шекті сыйақы мөлшерлемелерін мына формула бойынша есептейді:

ШСМ = Базалық мөлшерлеме + Спред, (1)

ал толықтыру құқығы бар және жоқ мерзімді салымдарға қатысты мына формула бойынша есептейді:

ШСМ = Максималды мөлшерлемелер медианасы + Спред + δ, (2)

 мұнда:

ШСМ – шекті сыйақы мөлшерлемесі. Шекті сыйақы мөлшерлемелерінің мөлшері ондық үлеске деңгелектеледі;

Спред – салымның түріне және (немесе) тобына тәуелді, пайыздық тармақпен берілетін тиянақталған мән;

δ – базалық мөлшерлеменің өзгеруі, ол өзгерген жағдайда δ құраушысы базалық мөлшерлеме көтерілген кезде сол базалық мөлшерлеме белгіленген айда және базалық мөлшерлеме белгіленген айдан кейінгі айда қосылады.

Максималды мөлшерлемелер медианасын есептеуге мына салымдар қосылмайды:

1. сыйақысының бір бөлігі мемлекет тарапынан субсидияланатын (тұрғын үй құрылыс жинақ ақша жүйесі, мемлекеттік білім беру жинақтау жүйесі аясында) немесе мемлекет тарапынан сыйлықақы қарастырылған салымдар;
2. банктер жаңадан тартқан салымдар, олар бойынша ЖТСМ талап етілмелі салымдар бойынша сыйақы мөлшерлемелеріне тең немесе одан да төмен.

 *8-тармаққа 26.12.2023 ж. № 37 Қордың Директорлар кеңесінің шешіміне сәйкес өзгерістер енгізілген*

8. Қор банктердің «Екінші деңгейдегі банктер есептілігінің тізбесін, нысандарын, мерзімдерін және ұсыну қағидаларын бекіту туралы» Қазақстан Республикасы Ұлттық Банкі Басқармасының 2020 жылғы 21 сәуірдегі № 54 қаулысына 15-Қосымшаға сәйкес «Жеке тұлғалар депозиттерінің көлемі және сыйақы мөлшерлемелері (оның ішінде максималды сыйақы мөлшерлемелері) бойынша есеп» деп аталатын 8-кестенің нысаны бойынша есепті кезеңдегі максималды мөлшерлемелер туралы ұсынған мәліметтері негізінде ұлттық валютадағы толықтыру құқығы бар және жоқ мерзімді салымдар бойынша максималды мөлшерлемелер медианасын есептеуді жүзеге асырады (бұдан әрі – максималды мөлшерлемелер туралы мәліметтер).

**4. Бенчмаркке қарай шекті сыйақы мөлшерлемелері мен максималды спредті анықтау тәртібі және мерзімі**

*9-тармақтың төртінші абзаці 26.12.2023ж. №37 Қордың Директорлар кеңесінің шешіміне сәйкес редакцияда жазылған*

9. Қордың ішкі нормативтік құжаттарымен белгіленген тәртіпте құрылған Қордың уәкілетті алқалы органының ұсынымы негізінде Қор Төрағасының немесе (міндеттерді жүктеу туралы бұйрық бар болса) оның орнын басушы тұлғаның бұйрығымен мерзімсіз кезеңге:

шетел валютасындағы салымдар бойынша шекті сыйақы мөлшерлемелері;

пайыздық мөлшерлемелері құбылмалы салымдар бойынша Қазақстан Республикасы Ұлттық Банкінің нормативтік құқықтық актілеріне сәйкес құбылмалы пайыздық мөлшерлемелерді есептеу үшін базалық көрсеткіш ретінде пайдаланылатын бенчмаркке максималды спредтер;

пайыздық мөлшерлемесі тиянақты бекітілген ұлттық валютадағы салымдар бойынша спредтердің мәні.

10. Шетел валютасындағы салымдар бойынша шекті сыйақы мөлшерлемелері, пайыздық мөлшерлемелері құбылмалы салымдар бойынша максималды спредтер және ұлттық валютадағы салымдар бойынша спредтің мәні қажеттілігіне қарай қайта қаралады.

11. Шетел валютасындағы салымдар бойынша шекті сыйақы мөлшерлемелері Әдістеменің 3-тармағында көрсетілген әрбір салым түрі бойынша және Әдістеменің 5-тармағында көрсетілген мерзімдер бөлінісінде бөлек бекітіледі.

*12-тармақ 10.05.2024ж. № 11 Қордың Директорлар кеңесінің шешіміне сәйкес екінші бөліммен толықтырылды (01.01.2024 ж. бастап қолданысқа енгізілді)*

12. Сыйақы мөлшерлемесі тиянақталған, ұлттық валютадағы салымдар бойынша шекті сыйақы мөлшерлемелері ай сайынғы негізде есептеледі және банктер максималды мөлшерлемелер туралы мәліметтерді тапсырғаннан кейін екінші жұмыс күнінен кеш емес мерзімде Қор Төрағасының немесе (міндеттерді жүктеу туралы бұйрық бар болса) оның орнын басушы тұлғаның бұйрығымен бекітіледі және осы шекті сыйақы мөлшерлемелері бекітілген айдан кейінгі айдың алғашқы күнінен бастап іске қосылады.

Есепті кезеңде максималды мөлшерлемелер туралы мәліметтерде Әдістеменің 4 тармағында көрсетілген мерзімдер бөлінісінде Әдістеменің 3 тармағының 2) тармақшасында көрсетілген салымдардың бір түрі немесе бірнеше түрі бойынша сыйақы мөлшерлемесі тиянақталған ұлттық валютадағы жаңадан тартылған салымдар бойынша максималды сыйақы мөлшерлемелері туралы деректер жоқ болған жағдайда мұндай салымдар бойынша шекті сыйақы мөлшерлемелері бұған дейінгі есепті кезеңде бекітілген мөлшерлемелер деңгейінде Қор Төрағасының немесе оның орнын басатын тұлғаның (оған міндеттерді жүктеу туралы бұйрық бар болса) бұйрығымен бекітіледі.

*13-тармақ 26.12.2023ж. № 37 Қордың Директорлар кеңесінің шешіміне сәйкес төртінші бөліммен толықтырылды*

13. Базалық мөлшерлеме өзгерген жағдайда сыйақы мөлшерлемесі тиянақталған, ұлттық валютадағы салымдар бойынша шекті сыйақы мөлшерлемелері қайта қаралуға жатады және мына тәртіпте:

1. базалық мөлшерлеме жоғарылаған жағдайда – базалық мөлшерлеме бекітілген күннен кейінгі күннен бастап іске қосылады. Бұл ретте салымдардың барлық түрі мен топтары бойынша шекті мөлшерлемелер қайта қаралады;
2. базалық мөлшерлеме төмендеген жағдайда – базалық мөлшерлеме бекітілген айдан кейінгі айдың бірінші күнінен бастап іске қосылады. Бұл ретте тек мерзімсіз салымдар бойынша шекті мөлшерлемелер ғана қайта қаралады.

 Әдістеменің осы тармағының бірінші бөлігінің 2) тармақшасына сәйкес шекті сыйақы мөлшерлемелері қайта қаралған жағдайда олар қолданысқа енгізілгенге дейінгі айдың соңғы он күндігі барысында жеке тұлғалардың депозиттерін тарту талаптарын сәйкестікке келтіру мақсатында шекті сыйақы мөлшерлемелері қайта қаралған күннен бастап, күнтізбелік жеті күнді құрайтын өтпелі кезең белгіленеді.

 *14-тармаққа 26.12.2023 ж. № 37 Қордың Директорлар кеңесінің шешіміне сәйкес өзгерістер енгізілген; екінші бөлігі 10.05.2024ж. №11 Қордың Директорлар кеңесінің шешіміне сәйкес редакцияда жазылған (01.01.2024 ж. бастап қолданысқа енгізілді)*

14. Қор ұлттық валютадағы салымдар бойынша шекті сыйақы мөлшерлемелерінің мөлшері туралы ақпаратты Әдістемеге 2-Қосымшаға сәйкес олар анықталған сәттен бастап, бір жұмыс күнінен кеш емес уақыт ішінде ақпарат алмасудың қорғалған арнасы (ФАСТИ) арқылы капиталдануы жақсыдан төменірек банктерге жолдайды және Қордың ресми интернет-ресурсына орналастырады. Әдістеменің 13-тармаққа сәйкес шекті сыйақы мөлшерлемелері қайта қаралған жағдайда, шекті сыйақы мөлшерлемелері Әдістеменің осы тармағының бірінші бөлімінде көзделген нысан және әдіс бойынша банктерге базалық мөлшерлеме бекітілген күннен кейінгі күні жолдайды.

Шекті сыйақы мөлшерлемелері қайта қаралған жағдайда Әдістеменің 13 тармағына сәйкес шекті сыйақы мөлшерлемелері Әдістеменің осы тармағының бірінші бөлігінде көзделген нысан және әдіс бойынша базалық мөлшерлеме белгіленген күннен кейінгі бір жұмыс күнінен кешіктірместен, капиталдану жақсыдан төменірек банкке жолданады және Қордың ресми интернет-ресурсында орналастырылады.

15. Шетел валютасындағы салымдар бойынша шекті сыйақы мөлшерлемелерінің мөлшері және құбылмалы пайыздық мөлшерлемесі бар ұлттық валютадағы салымдар бойынша максималды спредтер туралы ақпаратты Қор Әдістемеге 2 және 3 Қосымшаға сәйкес олар анықталған сәттен бастап, үш жұмыс күнінен кешіктірмей, ақпарат алмасудың қорғалған арнасы (ФАСТИ) арқылы барлық банктерге жолдайды және Қордың ресми интернет-ресурсына орналастырады.

*16-тармақ 26.12.2023ж. №37 Қордың Директорлар кеңесінің шешіміне сәйкес редакцияда жазылған*

16. Есепті айда Қордың Ережелеріне сәйкес көтеріңкі жарна мөлшерлемесін анықтау барысында мына мөлшерлемелердің және спредтің сақталуы есепке алынады:

1) капиталдануы жақсыдан төменірек банктердің жеке тұлғалардың пайыздық мөлшерлемесі тиянақты бекітілген ұлттық валютадағы жаңадан тартылған салымдары бойынша шекті сыйақы мөлшерлемелерін сақтауы;

2) барлық банктердің жеке тұлғалардың шетел валютасындағы жаңадан тартылған салымдары бойынша шекті сыйақы мөлшерлемелерін сақтауы;

3) барлық банктердің пайыздық мөлшерлемесі құбылмалы болып бекітілген, ұлттық валютадағы салымдар бойынша максималды спредтерді сақтауы.

*17-тармақ 26.12.2023ж. №37 Қордың Директорлар кеңесінің шешіміне сәйкес редакцияда жазылған*

17. Әдістеменің жеке тұлғалардың пайыздық мөлшерлемесі тиянақты бекітілген ұлттық валютадағы жаңадан тартылған салымдары бойынша шекті сыйақы мөлшерлемелерін сақтауға қатысты ережелері:

1) жіктеу тобы туралы хабарлама жолданған айдан кейінгі айдан бастап, банктің санаты келесі рет өзгергенге дейінгі аралықта капиталдануы жақсыдан төменірек банктен, жақсы капиталдандырылған банк санатына өтіп жатқан банкке қолданылмайды;

2) жіктеу тобы туралы хабарлама жолданған айдан кейінгі айдан бастап, банктің санаты келесі рет өзгергенге дейінгі аралықта жақсы капиталдандырылған банктен капиталдануы жақсыдан төменірек банк санатына өтіп жатқан банкке қолданылады.

**5. Қорытынды ережелер**

18. Әдістеме 2024 жылдың 1 қаңтарынан бастап іске қосылады.

19. Әдістемемен реттелмеген сұрақтар Қазақстан Республикасының заңнамасында белгіленген тәртіпте, Қосылу шартымен және Қағидалармен шешіледі.

Жеке тұлғалардың

жаңадан тартылған салымдары бойынша шекті сыйақы мөлшерлемелерінің мөлшерін

анықтау және белгілеу Әдістемесіне

1 Қосымша

**Салымның мерзімділік талаптарына сәйкестігі үшін банктер тарапынан салынуы мүмкін айыппұлдар бойынша мысалдар**

|  |  |  |
| --- | --- | --- |
| № | Айыппұлдың мөлшері | Салымның бүкіл сомасы, сондай-ақ бір бөлігі мерзімінен бұрын алынғаны үшін айыппұлдарды қолдану |
| 1 | Есептелген сыйақының 50%-ы | Салымның мерзімі – 1 жыл.Салымның сомасы – 100 000 теңге.Толықтырылған жоқ.Атаулы сыйақы мөлшерлемесі - 11,4%.Ай сайын капиталдандырылады.1. Салым толығымен алынады

Салымшы 10 айдан кейін банк салымы шартын мерзімінен бұрын бұзып, салымның бүкіл сомасын алады. 10 айдың аяқталуына қарай, салым сомасы жинақталған сыйақысымен бірге 109 917 теңгені құрады (сыйақы – 9 917 теңге). Салым мерзімінен бұрын алынғаны үшін салынған айыппұл есептелген сыйақының 50%-ына тең – 4 958 теңге.1. Салым ішінара алынады

Салымшы 10 айдан кейін салымның бір бөлігін – 50 000 теңгені алады. Алынған сомаға есептелген сыйақы 4 958 теңгеге тең. Осылайша салымның бір бөлігін мерзімінен бұрын алғаны үшін салынған айыппұл алынған сомаға есептелген сыйақының 50%-ына тең – 2 479 теңге.  |
| 2 | Салым алынған күнге дейін күнтізбелік 90 күн үшін есептелген сыйақы | Салымның мерзімі – 1 жыл.Салымның сомасы – 100 000 теңге.Толықтырылған жоқ.Атаулы сыйақы мөлшерлемесі – 11,4%.Ай сайын капиталдандырылады.1. Салым мерзімінен бұрын толығымен алынады

Салым 10 айдан кейін банк салымы шартын мерзімінен бұрын бұзып, салымның бүкіл сомасын алады. Бұл ретте салымды мерзімінен бұрын алғаны үшін салынған айыппұл 90 күн үшін есептелген сыйақыға тең – 3 074 теңге. 1. Салым ішінара алынады

Салымшы 10 айдан кейін салымның бір бөлігін – 50 000 теңгені алады. Осылайша салымның бір бөлігін мерзімінен бұрын алғаны үшін салынатын айыппұл 90 күн үшін есептелген сыйақының 50%-ына тең - 1 537 теңге.  |
| 3 | Шартқа сәйкес салым мерзімінен бұрын алынған сәттен бастап, мерзімі аяқталғанға дейін оған есептелуі тиіс болжалды сыйақының 50%-ы | Салымның мерзімі – 1 жыл.Салымның сомасы – 100 000 теңге.Толықтыру болған жоқ.Атаулы сыйақы мөлшерлемесі – 11,4%.Ай сайын капиталдандырылады. 1. Салым толығымен алынады

Салым 10 айдан кейін банк салымы шартын мерзімінен бұрын бұзып, салымның бүкіл сомасын алады. 10 айдың соңына қарай сыйақы мөлшерлемесі 9 917 теңгені құрады. Егер салымшы ақшасын банк салымы шартының мерзімі аяқталғанша алмағанда, есептелген сыйақы 12 015 теңге болар еді. Яғни салымшы 2 098 теңге кем алды. Демек салымды мерзімінен бұрын алғаны үшін салынатын айыппұл осы соманың жартысын құрайды – 1 049 теңге.  2) Салым ішінара алынады Салымшы 10 айдан кейін салымның жартысын – 50 000 теңгені алады. Бұл сома бойынша 10 ай ішінде есептелген сыйақы 4 958 теңгені құрады. Салым бойынша алынған сома бойынша түгел алынбаған сыйақы (егер салым сомасы шотта шарттың мерзімі аяқталғанша жатқан жағдайда) 1 049 теңгені құрайды. Осылайша салымның бір бөлігін мерзімінен бұрын алғаны үшін салынатын айыппұл 525 теңгеге тең.  |
|  | Салым бойынша атаулы сыйақы мөлшерлемесінің 50%-ын құрайтын мөлшерлеме бойынша есептелген сыйақының қайта есептелуіне балама мөлшерде сыйақы жоғалту  | Салымның мерзімі – 1 жыл.Салымның сомасы – 100 000 теңге.Толықтыру болған жоқ.Атаулы сыйақы мөлшерлемесі – 11,4%.Ай сайын капиталдандырылады. 1) Салым толығымен алынадыСалым 10 айдан кейін банк салымы шартын мерзімінен бұрын бұзып, салымның бүкіл сомасын алады. 10 ай ішінде 11,4% мөлшерлемесі бойынша 9 917 теңге мөлшерінде сыйақы есептелді. Мерзімінен бұрын алынған жағдайда сыйақы 5,7%-дық айыппұл мөлшерлемесі бойынша (сыйақы мөлшерлемесінің 1/2) қайта есептеледі және 4 853 теңгені құрайды. 2) Салым ішінара алынады Салымшы 10 айдан кейін салымның бір бөлігін – 50 000 теңгені алады. Осы 10 ай ішінде алынған сомаға есептелген сыйақы 11,4% бойынша 4 958 теңгеге тең. Мерзімінен бұрын алынуына байланысты сыйақы 5,7%-дық айыппұл мөлшерлемесі бойынша (сыйақы мөлшерлемесінің 1/2) қайта есептеледі және 2 426 теңгені құрайды.  |
|  | Салым бойынша сыйақы талап етілмелі салым бойынша белгіленген мөлшерде төленеді. | Жинақ салым ҚР Азматтық Кодексінің белгілеуі бойынша мерзімділік талаптарына сәйкес келетін салымдарға жатады. Өйткені ҚР Азаматтық Кодексінде көзделгеніндей, мерзімінен бұрын алынғаны үшін салынатын айыппұл Әдістеменің 6 тармағы белгілеген мәндердің бірінен асып түседі.  |
|  | Есептелген сыйақының 70%-ы | Салым мерзімі – 1 жыл. Салым сомасы – 100 000 теңге.Толықтыру болған жоқ.Атаулы сыйақы мөлшерлемесі - 15,0%.Салым ай сайын капиталдандырылады. Салым 6 айдан кейін толығымен алынады. Салым 6 айдан кейін банк салымы шартын мерзімінен бұрын бұзып, салымның бүкіл сомасын алады. Осы кезең ішінде 15,0% мөлшерлемесі бойынша 7 738,3 теңге мөлшерінде сыйақы есептелді. Салымды мерзімінен бұрын алғаны үшін салынатын айыппұл есептелген сыйақының 70%-ына тең - 5 416,8 теңге. |

2 Қосымша 10.05.2024ж. №11 Қордың Директорлар кеңесінің шешіміне сәйкес редакцияда жазылған

(01.01.2024 ж. бастап қолданысқа енгізілді)

Жеке тұлғалардың

жаңадан тартылған салымдары бойынша шекті сыйақы мөлшерлемелерінің мөлшерін

анықтау және белгілеу Әдістемесіне

2 Қосымша

**Жеке тұлғалардың пайыздық мөлшерлемесі тиянақталған,**

**жаңадан тартылған салымдары бойынша**

**шекті сыйақы мөлшерлемелері, %**

|  |  |  |  |  |
| --- | --- | --- | --- | --- |
|  | **Салымның санаты**  | **Базалық мөлшерлеме/****Медиана** | **Спред** | **Шекті сыйақы мөлшерлемесі** |
|  | **(1)** | **(2)** | **(3)** | **(4) = (2) + (3)** |
| **1.** | **Ұлттық валютадағы салымдар** |  |  |  |
| 1.1 | Мерзімсіз салымдар |  |  |  |
| 1.2 | Жинақ салымдарды қосқанда, толықтыру құқығы бар мерзімді салымдар: |  |  |  |
|  | 1 ай |  |  |  |
|  | 6 ай |  |  |  |
|  | 12 ай |  |  |  |
|  | 24 ай |  |  |  |
|  | 24 айдан жоғары |  |  |  |
| 1.3 | Жинақ салымдарды қосқанда, толықтыру құқығы жоқ мерзімді салымдар: |  |  |  |
|  | 1 ай |  |  |  |
|  | 6 ай |  |  |  |
|  | 12 ай |  |  |  |
|  | 24 ай |  |  |  |
|  | 24 айдан жоғары |  |  |  |
| **2.** | **Шетел валютасындағы салымдар** |  |  |  |
| 2.1 | Мерзімсіз салымдар |  |  |  |
| 2.2 | Мерзімді салымдар: |  |  |  |
|  | 12 айға дейін  |  |  |  |
|  | 12 ай және одан жоғары |  |  |  |

Жеке тұлғалардың

жаңадан тартылған салымдары бойынша шекті сыйақы мөлшерлемелерінің мөлшерін

анықтау және белгілеу Әдістемесіне

3 Қосымша

**Пайыздық мөлшерлемесі құбылмалы,**

**ұлттық валютадағы салымдар бойынша**

**максималды спредтер, %**

|  |  |  |
| --- | --- | --- |
| **Р/н** | **Бенчмарк\*** | **Спред, пайыздық тармақ** |
| **(1)** | **(2)** | **(3)** |
| 1. | ҚРҰБ базалық мөлшерлемесі |  |
| 2. | Инфляция деңгейі |  |
| 3. | TONIA |  |
| 4. | TWINA |  |

\*Бенчмарктер туралы ақпарат көздері:

ҚРҰБ базалық мөлшерлемесі бойынша – Қазақстан Республикасы Ұлттық Банкінің ресми сайтында жарияланған деректер;

Инфляция деңгейі бойынша – Қазақстан Республикасы Ұлттық экономика министрлігінің Статистика жөніндегі комитетінің сайтында жарияланған деректер;

Ақша нарығының мөлшерлемелері бойынша – «Қазақстанның қор биржасы» АҚ ресми сайтында жарияланған деректер.